Ngajat

Ngajat siti ari bagi main asal ke datai ari Sarawak, Malaysia. Nitihka Kamus Iban Edisyen Kedua, Dewan Bahasa dan Pustaka Malaysia, leka jaku "ngajat" datai ari leka jaku "kajat". Ngajat dibagi ngagai beberapa iti bansa ianya: 

 Ngajat Indu
 Ngajat Bebunuh
 Ngajat Lesung
 Ngajat Semain
 Ngajat Berayah
 Ngajat Pua Kumbu
 Ngajat Kuta
 Ngajat Ngalu Temuai
 Ngajat Mai antu pala

Kereban sanding

 Sejarah 

Sejarah main asal iya nya Ngajat berengkah ari aki ini komuniti Iban nitihka ayun sayap burung tiung (common hill myna) enggau burung ruai  ￼(great argus) . Nitihka randau lisan enggau Louis Samai ari Lubuk Antu, Sarawak, aki ini komuniti Iban bemimpi datai nemuai  kampung ti mite Diak alai sida ngiga endur betanam padi, endur ngasu lalu sida tetemuka tapak kaki burung tiung nya. Lebuh sida meda tapak kaki, gerak tubuh nya baka ke ngajat Ngajat ke ngasuh sida nitihka gerak tubuh burung nya.
Lebuh ke ngajat nya, sida lalu malik ke bukit, lalu tepedaka siku burung ruai. Burung ruai nyau bekepak-kepak seretai ngerembaika sayap iya baka ke jari mensia. Sida mega nitihka pejalai burung ruai. Lalu asil ari gerak dua gerak tu, “Bungai Ajat” tauka “Bunga Ajat” lalu ditempa. Nya kebuah, lebuh komuniti Iban betabuh enggau ngajat, burung tiung mega deka ngansarka kaki seraya burung ruai deka ngerak sayap iya.